“ તું ઘરે ગઈ પછી ત્રીજા જ દિવસે સુરત થી ફોન આવ્યો કે જમના માં અવસાન પામ્યા છે!! આજે એમનું બારમું પણ પતી જશે. મરતી વખતે તને યાદ કરતા હતા એમ જમના માંના છોકરાઓ કહેતા હતા. કાલ એક તારા નામનો ચેક આવ્યો છે. અને આ એક પત્ર જમના માં એ તારા માટે લખેલો છે.ઘણા દિવસ પહેલા લખાયેલો આ પત્ર છે એમ એના છોકરા કહેતા હતા. જમના માંની છેલ્લી ઘડીમાં એવું કહેવું હતું કે તેજલ માટે મેં એક ટપાલ લખી છે એ એને પહોંચાડી દેજો અને મારા ખાતામાં જે પૈસા છે એપણ બધા તેજલ ને આપી દેજો ઈ બધુય મેં ઈ ટપાલમાં લખ્યું છે!! તેજલ ની આંખોમાંથી આંસુઓ નીકળી પડ્યા!! ધ્રુજતા હાથે એણે ચેક લીધો!! વીસ લાખ કરતા પણ વધારે રકમ હતી ચેકમાં!! તેજલે પત્ર ખોલ્યો અને વાંચવા લાગી!!